KOMISIJOS REGLAMENTAS (EB) Nr. 1795/2005
2005 m. spalio 28 d.
iš dalies keičiantis Reglamentą (EB) Nr. 2366/98, nustatantį išsamias pagalbos sistemos alyvuogių aliejaus gamybai taikymo taisykles nuo 1998-1999 iki 2004-2005 prekybos metų
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1966 m. rugsėjo 22 d. Tarybos reglamentą 136/66/EEB dėl bendro aliejų ir riebalų rinkos organizavimo (1), ypač į jo 5 straipsnį,
atsižvelgdama į 1998 m. liepos 20 d. Tarybos reglamentą (EB) Nr. 1638/98, iš dalies pakeičiantį Reglamentą Nr. 136/66/EEB dėl bendro aliejų ir riebalų rinkos organizavimo (2), ypač į jo 4 straipsnį,
kadangi:
(1)
Komisijos reglamente (EB) Nr. 2366/98 (3), nustatytos išsamios pagalbos sistemos, numatytos Reglamento (EEB) Nr. 136/66 5 straipsnyje ir teikiamos alyvuogių aliejaus gamybai, taikymo nuo 1998-1999 iki 2004-2005 prekybos metų taisyklės.
(2)
Siekiant nustatyti, kiek produkcijos gauta iš papildomai pasodintų alyvmedžių, už kuriuos pagalba 2004-2005 prekybos metams neteikiama ir užtikrinti iš šių alyvmedžių gautos produkcijos kontrolę, reikia iš dalies pakeisti Reglamento (EB) Nr. 2366/98 12a straipsnį.
(3)
Todėl atitinkamai reikia iš dalies pakeisti Reglamentą (EB) Nr. 2366/98.
(4)
Siekiant, kad pagalbos lėšos būtų pradėtos mokėti kuo greičiau, būtina numatyti, kad šis reglamentas įsigaliotų kitą dieną po jo paskelbimo Europos Sąjungos oficialiajame leidinyje.
(5)
Šiame reglamente numatytos priemonės atitinka Aliejaus ir riebalų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2366/98 12a straipsnyje įterpiamos šios penktoji ir šeštoji pastraipos:
„2004-2005 prekybos metams iš papildomai pasodintų alyvmedžių gautas gryno alyvuogių aliejaus kiekis, numatytas pirmojoje pastraipoje, nustatomas vidutinį iš suaugusio alyvmedžio gautą derlių padauginant iš:
-
papildomai nuo 1998 m. gegužės 1 d. iki spalio 31 d. pasodintų alyvmedžių skaičiaus, padauginto iš 1, ir
-
papildomai nuo 1998 m. lapkričio 1 d. iki 1999 m. spalio 31 d. pasodintų alyvmedžių skaičiaus, padauginto iš 0,90, ir
-
papildomai nuo 1999 m. lapkričio 1 d. iki 2000 m. spalio 31 d. pasodintų alyvmedžių skaičiaus, padauginto iš 0,70, ir
-
papildomai nuo 2000 m. lapkričio 1 d. iki 2001 m. spalio 31 d. pasodintų alyvmedžių skaičiaus, padauginto iš 0,35.
Vidutinis iš suaugusio alyvmedžio gautas derlius 2004-2005 prekybos metams suskaičiuojamas gryno alyvuogių aliejaus kiekį, numatytą 12 straipsnio 1 dalies b punkte, padalijant iš:
-
derančių alyvmedžių, pasodintų iki 1998 m. gegužės 1 d., skaičiaus, ir
-
derančių alyvmedžių, pasodintų nuo 1998 m. gegužės 1 d. iki spalio 31 d. ir padaugintų iš 1, skaičiaus, ir
-
derančių alyvmedžių, pasodintų nuo 1998 m. lapkričio 1 d. iki 1999 m. spalio 31 d. ir padaugintų iš 0,90, skaičiaus, ir
-
derančių alyvmedžių, pasodintų nuo 1999 m. lapkričio 1 d. iki 2000 m. spalio 31 d. ir padaugintų iš 0,70, skaičiaus, ir
-
derančių alyvmedžių, pasodintų nuo 2000 m. lapkričio 1 d. iki 2001 m. spalio 31 d. ir padaugintų iš 0,35, skaičiaus.“.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. spalio 28 d.